એક અભિનેત્રીના વાઇરલ થવા પાછળ ઘણા કારણો જવાબદાર છે. વેલેન્ટાઈનનો સમય ચાલી રહ્યો છે અને ઘણા લોકો પ્રેમને લગતા સ્લોગન અને વિચારોને પોતાના સોશિયલ મીડિયા પર મૂકી રહ્યા છે, ત્યારે આવી સ્થિતિમાં પ્રિયા પ્રકાશનો વિડીયો શેર થયો અને વાયરલ પણ થયો. ધીમે ધીમે આ ગીતનો ભાગ એટલો વાયરલ થયો કે પ્રિયા પ્રકાશને ટ્વીટર અને ફેસબુક પર નેશનલ ક્રશ પણ જાહેર કરવામાં આવી. સોશિયલ મીડિયાના અલગ અલગ ગ્રુપમાં વાયરલ થવાને કારણે ઘણા પ્લેટફોર્મ પર આ વીડિયોને સારા રિચ માટે પણ ઉપયોગ કરવામાં આવ્યો અને આ જ કારણે આ વીડિયો સોશિયલ મીડિયા પર ધુમ મચાવી રહ્યો છે. ઓર અદાવ લવ ફિલ્મના સંગીતકાર શાન રહેમાન છે અને દિગ્દર્શક ઉમર લુલુ છે. પ્રિયા પ્રકાશને છેલ્લા બે દિવસમાં દસ લાખથી વધારે ફોલોવર્સ મળ્યા છે જ્યારે વીડિયોમાં પ્રિયા સાથે જોવા મળતો સાથી કલાકાર રોશન અબ્દુલ પ્રિયા જેટલો વાયરલ થયો નથી. સોશિયલ મીડિયામાં વાયરલ થયેલી આ છોકરીની નકલ ઘણા લોકો કરી રહ્યા છે. આંખ મારવાની આ સ્ટાઈલને ફોલો કરીને પોતાનો એક વીડિયો ઘણા લોકોએ સોશિયલ મીડિયા પર મુક્યો પણ એ લોકો નિષ્ફળ ગયા. કહેવાય છે ને ઓરીજીનલ તો ઓરીજીનલ જ હોય અને એ રીતે જ પ્રિયા એટલે પ્રિયા જ હોય !